Cercis siliquastrum

Cercis siliquastrum, esperante Judas-arbo, estas malgranda decidua foliarbo de Sudeŭropo kaj Sud-Okcidenta Azio konata pro sia abunda produktado de profunde rozkoloraj floroj printempe. Ĝi estas la eŭropa ano de la genro Cercis (esperante cercido), kiu entenas entute dekon da specioj, ĉefe amerikaj kaj ĉinaj.

 Priskribo 
maldekstra|eta|Floroj burĝonigantaj de aĝa ligno
eta|Tronco y corteza.
Tiu specio formas malgrandan arbon ĝis 12 metrojn altan kaj 10 metrojn larĝan.

La profunde rozkoloraj floroj estas produktataj sur unujara aŭ pli aĝa ligno, inkluzive de la trunko, en malfrua printempo (trunkoflorado). La folioj ekaperas baldaŭ post kiam la unuaj floroj aperas. Ili estas korformaj kun malpinta apekso, kiu foje havas malprofundan noĉon ĉe la pinto. La arbo produktas longajn platajn guŝojn kiuj pendas vertikale. La floroj estas manĝeblaj kaj laŭdire havas dolĉ-acidan guston.

 Taksonomio 
eta|230px|dekstra|Botanika ilustraĵo de 1891
La specio unue estis priskribita en 1753 fare de Linné, kiu donis al ĝi la nomon siliquastrum derivitan de la latina vorto siliqua, kiu signifas guŝo.

 Distribuo kaj ekologiaj aspektoj 
eta|dekstra|Floroj kaj guŝoj
eta|Cercis siliquastrum - Muzeo de Tuluzo
dekstra|eta|La kulturvario 'Alba'
dekstra|eta|Psilidoj (Cacopsylla pulchella) sur Judas-arba folio.

La florojn polenas abeloj, altiritaj de nektaro. Poleno de la elstarantaj stamenoj estas deponita sur la korpo de la abelo kaj portita al stigmo de alia floro.

 Kultivado 
La specio preferas profundajn, bone drenatajn grundojn kaj situon en plena suno aŭ parta ombro.

Kultivoformoj inkludas:

 "Afghan Deep Purple"
 "Alba" - blankaj floroj 
 "Bodnant"
 "Carnea"
 "Fructa Rubra"
 "Penduliflora"
 "Rubra" - malhele rozkolor-purpuraj floroj
 "Sterilis"
 "Variegata"
 "White Swan"
La arbo estas sentema al cikadeledoj, koĉoj kaj psiledoj (specife Cacopsylla pulchella) kaj ankaŭ al malsanoj inkluzive de arba ŝankro, koralruĝa punktiĝo kaj verticilia velkado.

Propagado funkcias per semoj, stikado aŭ burĝongreftado.

La specio produktas durlignon kun alloga vejnstrukturo. Ĝi estas uzata en plakaĵoj kaj poluriĝas bone.

 Historio 
Ekzistas delonga mito ke Judaso Iskarioto pendigis sin de arbo de tiu specio. Tiu kredo rilatas al la komuna nomo "Judas-arbo", kiu estas eventuale koruptita derivaĵo de la franca komuna nomo Arbre de Judée signifanta arbo de Judeo, reference al regiono kie la arbo estis abunda.

 Kulturaj referencoj 
 The Judaas Tree (Jonathan Creek)
 Flowering Judas de Katherine Anne Porter
 Fikcie uzita por veneni La Doktoron en la epizodo de Doktoro Who " Let's Kill Hitler (2011),
 En la kvara epizodo de la kvina sezono de la televida serio True Blood de HBO, la gvidanto de la vampiroj, Roman, uzas pikbastonon faritan el Cercis siliquastrum por trabori alian vampiron.

 Referencoj 

 Internacia Guŝo-Datumbazo & Information Service (ILDIS): Cercis siliquastrum
 The Royal Horticultural Society (La Reĝa Hortikulturasocio): Circus siliquastrum* Naturfloroj de Israelo: Judaso-arbo 

 Eksteraj ligiloj 

 La biblioteko de Dr. PI bloobookoj

 Fonto 

Kategorio:Arboj
Kategorio:Fabacoj